0007.xml
روسی ہیکرز نے دنیا بھر میں 1.2 ارب سے زائد انٹرنیٹ صارفین کا ڈیٹا چوری کیا،امریکی اخبار کی رپورٹ
واشنگٹن ۔ 6 اگست (اے پی پی) ایک سیکورٹی فرم نے الزام عائد کیا ہے کہ روسی ہیکرز نے دنیا بھر میں 1.2 ارب سے زائد انٹرنیٹ صارفین کا ڈیٹا چوری کیا ہے۔ ایک امریکی اخبار کی رپورٹ کے مطابق اس ڈیٹا کو چوری کرنے میں روسی سائبر گروپ سائبر وار کا ہاتھ ہے۔ سیکورٹی فرم کا کہنا ہے کہ معلومات کی چوری براہ راست طور پر نہیں ہوئی بلکہ یہ مختلف کمپنیوں کی ویب سائٹ پر موجود سرور سے چوری کیا گیا ہے۔ کمپنی کے مطابق روسی ہیکرز نے 500 ملین سے زائد منفرد ای میلز آئی ڈی ہیک کیں۔ رپورٹ کے مطابق بڑی کمپنیاں معلومات کے چوری ہونے سے متعلق آگاہ ہیں۔ فرم کے چیف انفارمیشن سیکورٹی آفیسر نے کہا ہے کہ ہیکرز نے نہ صرف امریکی کمپنیوں بلکہ دنیا بھر کی چھوٹی بڑی کمپنیوں کا ڈیٹا چوری کیا ہے۔ انہوں نے مزید کہاکہ ہیکرز یہ ڈیٹا چوری کرکے مختلف سماجی ویب سائٹس پر فروخت بھی کرتے ہیں۔
APP
06.08.14
0007p.xml
روسی ہیکرز نے1.2ارب صارفین کے انٹرنیٹ کوائف چرا لیے
ماسکو(مانیٹرنگ ڈیسک)ایک امریکی کمیٹی کے مطابق روسی ہیکرز نے1.2ارب صارفین کے انٹرنیٹ کوائف چرا لیے ہیں۔ہولڈ سیکورٹی کمپنی نے اخبار نیویارک ٹائمز کو بتایا کہ چرائے گئے کوائف میں انٹرنیٹ پاس ورڈ اور یوزر نیم وغیرہ شامل ہیں۔ اس طرح 50ملین کے قریب مختلف ویب سائٹس بھی متاثر ہوئی ہیں اور ان میں مصروف امریکی کمپنیوں کی ویب سائٹس بھی شامل ہیں۔
daily_islam
07.08.14